stanford-oval/wikipedia huggingface dataset:
מלחמת עמלק
במדרש

המשנה מסבירה את הרמת הידיים של משה כסימן לאמונתם של בני ישראל בה':
וכי ידיו של משה עושות מלחמה או שוברות מלחמה? אלא לומר לך: כל זמן שהיו ישראל מסתכלים כלפי מעלה ומשעבדין את לבם לאביהם שבשמים, היו מתגברים; ואם לאו, היו נופלין.
המדרש קושר בין הסיפור הקודם, תלונות העם והבקשה למים, לבין מלחמת עמלק, ואומר שמלחמת עמלק הייתה עונש של בני ישראל על חוסר אמונתם: "משל לאדם שהרכיב בנו על כתפו ויצא לדרך. היה אותו הבן רואה חפץ ואומר: 'אבא טול חפץ זה ותן לי', והוא נותן לו, וכן שנייה וכן שלישית. פגעו באדם אחד, אמר לו אותו הבן: 'ראית את אבא?' אמר לו אביו: 'אינך יודע היכן אני?' השליכו מעליו, ובא הכלב ונשכו".
מדרש נוסף מסביר את חומרת פשעו של עמלק, מלבד ההיטפלות לחלשים וחוסר יראת האלוהים, בכך שהוא גרם לחולשה בתדמיתו של עם ישראל. אחרי יציאת מצרים כל העולם פחד מישראל, ועמלק הפך את המלחמה בישראל לאפשרות ריאלית: "משל לאמבטי רותחת שאין כל בריה יכולה לירד בתוכה. בא בן בליעל אחד, קפץ וירד לתוכה. אף על פי שנכוה, הקרה אותה בפני אחרים".
הערות שוליים

↑  במדרשי חז"ל ישנן התייחסויות לקרבות אפשריים נוספים שהתרחשו לפני יציאת מצרים, בהם מלחמת בני אפרים שניסו לצאת לארץ ישראל 30 שנה לפני יציאת מצרים, וכן מלחמה בימי יעקב ובניו.
↑  משנה, מסכת מגילה, פרק ג', משנה ו'; משנה תורה לרמב"ם, ספר אהבה, הלכות תפילה וברכת כהנים, פרק י"ג, הלכה י"ז; שולחן ערוך, אורח חיים, סימן תרצ"ג, סעיף ד'.
↑  (פסיקתא רבתי יג, ו, מובא ברש"י)
↑  מובא ברש"י, ספר דברים, פרק כ"ה, פסוק י"ח
| ספר שמות |
| --- | --- | --- |
| פרשת שמות | גזירות פרעה • שעבוד מצרים • משה בתיבה • בתיה בת פרעה • בריחת משה למדין • הסנה הבוער • צפורה במלון • משה בארמון פרעה |  |
| פרשת וארא | עשר מכות מצרים • מכת דם • מכת צפרדע • מכת כינים • מכת ערוב • מכת דבר • מכת שחין • מכת ברד |  |
| פרשת בא | מכת ארבה • מכת חושך • פסח מצרים • מכת בכורות • יציאת מצרים • קידוש בכורות • תפילין |  |
| פרשת בשלח | עמוד הענן ועמוד האש • קריעת ים סוף • שירת הים • שירת מרים • מרה • אילם • מן • פרשת המן • תחום שבת • מסה ומריבה • רפידים • מלחמת עמלק |  |
| פרשת יתרו | יתרו וצפורה • עצת יתרו • שלושת ימי ההגבלה • מעמד הר סיני • עשרת הדיברות • לא תעשון אתי |  |
| פרשת משפטים | עבד עברי • אמה עברייה • חובל • נזקי בהמה (קרן, שן ורגל) • נזקי בור • נזקי אש • גנבה והבא במחתרת • דיני שומרים • מפתה • כל אלמנה ויתום לא תענון • טרפה • אחרי רבים להטות • ברית האגנות • לוחות הברית |  |
| פרשת תרומה | בניית המשכן • ארון הברית • הכפורת • הכרובים • השולחן • המנורה • יריעות המשכן • קרשי המשכן • האדנים • הפרוכת • מזבח הנחושת • קלעי חצר המשכן. |  |
| פרשת תצוה | הדלקת הנרות במקדש • בגדי כהונה • קורבן התמיד • שבעת ימי המילואים • חנוכת המשכן • מזבח הזהב |  |
| פרשת כי תשא | מחצית השקל • כיור הנחושת • קטורת הסמים • שמן המשחה • חטא העגל • שבירת הלוחות • שלש עשרה מידות הרחמים • קרינת פני משה |  |
| פרשת ויקהל | יריעות המשכן • קרשי המשכן • הארון • השולחן • המנורה • מזבח הזהב • מזבח הנחושת • כיור  • קלעי החצר |  |
| פרשת פקודי | סיכום הקמת המשכן • חנוכת המשכן |  |
| דמויות בספר | שפרה ופועה • עמרם • יוכבד • משה • אהרן • מרים הנביאה • פרעה • בתיה • יתרו • צפורה • נחשון בן עמינדב • יהושע בן נון • בצלאל בן אורי • אהליאב בן אחיסמך |  |
ספר בראשית • ספר שמות • ספר ויקרא • ספר במדבר • ספר דברים
דורון שפר (אמן)

| --- | --- |

 לידה:  17 בפברואר 1975 תל אביב-יפו, ישראל 
 פטירה:  28 באוקטובר 2023  (בגיל 48)
 מוקד פעילות:  ישראל 
 תקופת הפעילות:  1983–2023 (כ־40 שנה)
 מקום לימודים:  תלמה ילין 
 סוגה:  מוזיקת פופ, ג'אז 
 שפה מועדפת:  עברית 
 כלי נגינה:  פסנתר 
 פרופיל ב-IMDb
 
דורון שפר (17 בפברואר 1975 – 28 באוקטובר 2023) היה מוזיקאי יוצר וזמר ישראלי.
ביוגרפיה

שפר נולד וגדל בתל אביב. תחילה למד בבית החינוך ע"ש א"ד גורדון ומכיתה ה' בבית הספר לאמנויות תל אביב. שפר למד בתיכון תלמה ילין במגמת מוזיקה ג'אז (כמתופף) ושם החל לעסוק בהלחנה טקסטים של חנוך לוין, יהונתן גפן, של סילברסטיין ורחל המשוררת. בין השנים 1993–1996 שירת בלהקות הצבאיות כזמר-קלידן וכמעבד מוזיקלי. ב-1998 נרשם שפר ללימודי תואר ראשון ותעודת הוראה באוניברסיטת תל אביב. בזמן לימודיו לימד דרמה ופיתוח קול בבית הספר הפתוח הדמוקרטי ביפו ובבית הספר לאמנויות. הוא למד גם עריכת פסקול.
קריירה מוזיקלית ואמנותית

עוד כילד, הוא השתתף בהצגות הילדים "שלגיה ושבעת הגמדים", "נילס הולגרסון" ו"שמלת השבת של חנה'לה" בתיאטרון של ז'אק יעקב. בנוסף, גילם במחזמר "הקטקטים" שהוצג בדולפינריום בשנת 1984 את דמותו של טיפטיפון. הוא גם לקח חלק בהנחיית הגרסה הטלוויזיונית של פסטיגל 1984 לצדו של יגאל בשן. בנוסף, הופיע בסדרת פרסומות למרכז הבנייה הישראלי, בפינת הזהירות בדרכים בתוכנית "זהו זה!" לצידם של ציפי שביט ומאיר סוויסה, באלבום "סיפורים לפני השינה" עם טליה שפירא, בסרט "קומפוט נעליים" של יהודה ברקן, במיני-סדרת טלוויזיה אמריקאית בשם "ירוק עד" (Evergreen).
ב-1985 עלתה בתיאטרון הבימה ההצגה "המלך מתיא הראשון", על פי ספרו של יאנוש קורצ'אק, שפר כיכב במשך כשלוש שנים לצדו של שייקה אופיר, אשר הוחלף לאחר פטירתו בדב גליקמן.
ב-1988 הנחה לצדו של יהונתן גפן את "הפסטיבל לשירי משוררים", ואחר כך פרש מהמשחק.
לאחר שחרורו מהצבא, עבד כמורה לפיתוח קול, בהנחייתה של מורתו אילת יונגר-הופמן. זמן מה הופיע כחלק מצוות דומינו גרוס בערבי "פגע וברח" בצוותא תל אביב. בתקופה זו אף עבד כמנהל הצגה בהפקת "סיפור הפרברים" של תיאטרון הבימה (בשיתוף תיאטרון חיפה) בכיכובם של אקי אבני, מיטל טרבלסי, נועה תשבי ואדם.
ב-1997 יצא לרדיו הסינגל הראשון של שפר, "לא שאלה של השקפה". בשנה זו גם הלחין פסקול לסרט הגמר של הבמאית קרן יחזקאלי באוניברסיטת תל אביב "ליל פרידה", על-פי תסריט של חנוך לוין, עסק גם בדיבוב באולפנו של ניקו בר. בשנה זו גם יצר וביצע עם אורי קליאן את הצגת הילדים "חברים לצלילים".
ב-2002 ליווה שפר את קרן הדר במופע משיריה בפסטיבל הפסנתר בתל אביב, בו גם ביצע כמה משיריו.
החל מ-2004 גיבש שפר הרכב והחל להופיע עם שיריו במועדון "הגדה השמאלית". ההרכב הופיע ברחבי ישראל. באותה שנה גם הלחין את פסקול סרטו הקצר של אלון בנארי "אקונומיקה" אשר זכה בפרס וולג'ין לסרט הקצר לשנת 2005.
ב-2006 יצא אלבומו הראשון של שפר, "לא משהו מיוחד".
ב-2010 השתתף שפר בעיבוד עברי להצגת הילדים "חופשי להיות מי שאני" (Free to be you and me) על-פי מרלו תומאס, בה שימש כמעבד מוזיקלי, מלחין, פסנתרן ושחקן. ההצגה עלתה במקומות שונים, ביניהם בפסטיבל חיפה להצגות ילדים.
ב-2019 השתתף שפר בסרטו התיעודי של ארי דוידוביץ' "שייקה – החיים הנסתרים של שייקה אופיר" וסיפר על זכרונותיו מהעבודה לצידו בהצגה "המלך מתיא הראשון".
בעשור השני של המאה ה-21 עבד שפר כמדריך מוזיקלי, מורה לשירה, דרמה, פסנתר ופיתוח קול במוסדות חינוך שונים במקביל והמשיך ליצור ולהקליט. הוציא לאור שני סינגלים שלא נכללים באלבומיו: "את שולחת אותי בלי נשיקה" ו"התקווה לעשות".
ספרו

ב-2001 כתב עם שיר אבירם את ספר הילדים "מה עושים כשחבר נעלם", אשר אויר על ידי דני קרמן ויצא לאור ב-2008 בהוצאת רימונים.
חיים אישיים

נפטר לאחר מאבק במחלה כרונית ב-28 באוקטובר 2023.
מעבודותיו

סלומון גריפ (בית צבי) – הלחנה
ליל פרידה (סרטה של קרן יחזקאלי, אוניברסיטת תל אביב) – הלחנה
אקונומיקה (סרטו של אלון בנארי, זוכה פרס וולג'ין) – הלחנה
חברים לצלילים (עם אורי קליאן) – כתיבה, הלחנה ומשחק
תה ונעליים (מאת ניקו ניתאי, תיאטרון קרוב) – הלחנה
קרן הדר בפסטיבל הפסנתר (2002) – עיבודים וליווי
החייל הזה הוא אני (תיאטרון צה"ל, בבימוי דפנה רובינשטיין) – הלחנה
החברה הכי טובה שלי (סרטו של ברק שקין, עבור אגודת "שמע") – הלחנה
חפשי להיות מי שאני (על פי "Free to Be You and Me", מוזיאון תל אביב) – הלחנה, עיבודים ומשחק
שונאים סיפור אהבה, חלום ליל קיץ, דבר מצחיק קרה, אדם בן כלב, חתונת הדמים (מגמת תיאטרון, תיכון עמיאסף) – הלחנה
בדרך אל הים (מופע מוזיקלי לילדים על-פי שיריה של גילי בן צבי) – עיבודים, פסנתר, שירה ומשחק
מועדון ארוחת הבוקר, קרקס, פתחי לי את הדלת (עבודות גמר בתיאטרון, תלמה-ילין) – הלחנה
דיסקוגרפיה

| ספרור | שם | כמות שירים (רצועות) | שירים | תאריך הוצאה | פורמט הוצאה | סינגל ראשון | תאריך הוצאת סינגל / גרסה דיגיטלית |
| --- | --- | --- | --- | --- | --- | --- | --- |
| 1 | לא משהו מיוחד | 13 |  בעקבות החיבוק  אנלא פוחד מהשמש  המציאות  אנלא מבין  הבטחה  בשנתי ה-18  תקוע מתחת  חיה לי מיום ליום  לכאוב ולהתפוגג  קח אותי מכאן  שירו של מוטי  התניית אהבים אחרונה  לא רוצה לכבות בלוז  | 2006 | תקליטור |  |  |
| 2 | מה פה כל כך מסובך | 11 |  לא פחות סוחף  מעיין  אל מול האושר  אהבתי כנהר  עניינים של יונים  מה פה כל כך מסובך  ואני אותך אוהב  אני קרוב מאד  הלוואי שתלכי בטריקה  שיר לחושך  לא לפחד להרגיש  | 2009 | תקליטור |  |  |
| 3 | תודה על זמנכם | 13 |  | מרץ 2012 | תקליטור, ויניל |  | אוקטובר 2011 |
| 4 | צריך לשים לב | 17 |  | 1 באוגוסט 2013 | תקליטור | דרכי במנגינות | 11 ביוני 2013 |
| 5 | ניגון קני הסוכר | 18 |  | פברואר 2014 | תקליטור כפול | דבר אליי | 18 באוקטובר 2013 |
| 6 | דורון שפר שר לילדים | 16 |  | אוגוסט 2014 | תקליטור | גם אני הייתי ילד | 23 ביולי 2014 |
| 7 | אני אחשוב על זה בבית | 19 |  | 22 בינואר 2015 | תקליטור |  |  |
| 8 | סטלה צודקת | 16 |  | 17 באוגוסט 2015 | תקליטור |  |  |
| 9 | לא מכוון | 15 |  | דצמבר 2015 | תקליטור |  | נובמבר 2015 |
| 10 | כמו פזמון חוזר | 13 |  | 20 באפריל 2016 | תקליטור |  | 1 במרץ 2016 |
| 11 | חוצפת התמימות | 14 |  | 21 בספטמבר 2016 | תקליטור |  | 27 ביולי 2016 |
| 12 | בגבולות אי ההגיון | 17 |  | 15 בפברואר 2017 | תקליטור |  | 20 בינואר 2017 |
| 13 | קרבה | 16 |  | 20 בספטמבר 2017 | תקליטור |  | 20 באוגוסט 2017 |
| 14 | ארץ המוזרים | 19 |  | 8 באפריל 2019 | תקליטור |  | 24 בנובמבר 2018 |
| 15 | אל מעבר לזמן | 20 |  | 24 בדצמבר 2019 | גרסה דיגיטלית |  |  |
| 16 | זה רק שיר | 19 |  | 12 באפריל 2020 |  |  |  |
| 17 | זה מה שזה | 14 |  | 25 ביולי 2020 | בנדקמפ |  |  |
| 18 | לא מיועד להאזנה | 9 |  | 3 באוקטובר 2020 | בנדקמפ |  |  |
| 19 | שקר אמיתי מתוק | 8 |  | 20 בנובמבר 2020 | בנדקמפ |  |  |
| 20 | כרצונך | 6 |  | 23 בפברואר 2021 | בנדקמפ |  |  |
| 21 | פתאום נזכרתי | 9 |  | 11 באפריל 2021 | בנדקמפ |  |  |
| 22 | נסיבות מקלות | 8 |  | 15 ביולי 2021 | בנדקמפ |  |  |
| 23 | שירים לזמן אחר | 8 |  | 3 בנובמבר 2021 | בנדקמפ |  |  |
| 24 | טוב לפעמים | 9 |  | 3 בינואר 2022 | בנדקמפ |  |  |
| 25 | כמו בהתחלה | 9 |  | 17 באפריל 2022 | בנדקמפ |  |  |
| 26 | שפר פינת החשמל | 7 |  | 22 ביוני 2022 | בנדקמפ |  |  |
| 27 | מי יודע | 6 |  | 15 באוגוסט 2022 | בנדקמפ |  |  |
| 28 | מבקש רשות | 21 |  | 30 בספטמבר 2022 | בנדקמפ |  |  |
| 29 | חמישה שירים | 9 |  | 30 באפריל 2023 | בנדקמפ |  |  |
הערות שוליים

1 2  שגיא בן נון‏, השחקן והמוזיקאי דורון שפר ("המלך מתיא הראשון") הלך לעולמו בגיל 48, באתר וואלה, 29 באוקטובר 2023
↑  כאן ארכיון - אוצרות השידור הישראלי, ספיישל פסטיגל 1984, באתר יוטיוב
↑  Uri Kabiri Productions, דורון שפר - מרכז הבניה - מטבחים מנגנים, באתר יוטיוב
↑  כאן חינוכית, זהירות ציפי בדרכים: זכות קדימה בפניה ימינה, באתר יוטיוב
↑  Evergreen (TV Mini-Series), IMDB, ‏1985
↑  רותי קרני, המלך מתיא התעייף, חדשות, 19 בינואר 1986
↑  סיפור הפרברים, באתר ארכיון תיאטרון הבימה
↑  פסטיבל 2005, באתר JFF (פסטיבל הסרטים ירושלים)
↑   שני ליטמן, דוקאביב 2019: הסרט על שייקה אופיר מפספס פעמיים, באתר הארץ, 25 במאי 2019
↑  http://merhav.nli.org.il/primo-explore/search?query=any,exact,002616193&vid=NLI&lang=iw_IL
↑  באלבום הראשון נכלל השיר "התניית אהבים אחרונה", אשר הוקלט כדואט עם מאיה בר-שלום.
↑  לפני הוצאת האלבום יצאו הסינגלים: "אל מול האושר" ו"אני קרוב מאד" (שהופקו להם גם קליפים) וכן "ואני אותך אוהב" (למילים של חנוך לוין).מאוחר יותר הופק קליפ אנימציה גם לשיר "אהבתי כנהר". הוצאת האלבום לוותה בסדרת הופעות בתיאטרון צוותא.
| --- | --- |
בקרת זהויות :  NLI: 987007592839305171  ISNI: 0000 0004 5225 6251  MusicBrainz: 92cd02d8-be07-4e3d-8ee1-bf09c692ecf5  VIAF: 317134201   WorldCat (עם VIAF): 317134201
עודד ברנר

| --- | --- |

 לידה:  28 במאי 1968 (בן 56) 
 השכלה:  תדמור 
 מסעדות:  מקס ברנר 
 
עודד ברנר (נולד ב-28 במאי 1968) הוא קונדיטור ושוקולטייר, ממקימי ובעבר מבעלי מותג השוקולד מקס ברנר.
ביוגרפיה

עודד ברנר גדל בעיר רחובות. לאחר שירותו הצבאי נרשם לקורס לקונדיטורים ב"תדמור" שניתן מטעם משרד העבודה לחיילים משוחררים.  
את ההתמחות עשה ברנר אצל הקונדיטור האוסטרי פליץ מאייר בטירול. בשש השנים שלאחר מכן עבד כשוליה בקונדיטוריות רבות באוסטריה, בגרמניה ובצרפת.
בשנת 1996 הקים בשיתוף עם מקס פיכטמן את חנות השוקולד מקס ברנר שגדלה לחברה בעלת סניפים ברחבי העולם ונמצאת כיום בבעלות  דודו וקנין ויניב שטנגר.
עודד ברנר שם לעצמו למטרה לפתח ולעצב תרבות שוקולד בדומה לתרבות הקפה שהתפתחה באירופה ובישראל. פיתוח תרבות השוקולד מתבטא במגוון  של זני פולי קקאו, שיטות עיבוד וייצור האבקות, מתכונים מגוונים ומקוריים, מאכלים ומשקאות חדשים (כגון מרק שוקולד ופיצת שוקולד), כוסות שתייה בעיצוב ומבנה מקוריים (כגון כוס חיבוק וכוס סאקאו), ואריזות מעוצבות בסגנון רטרו. את רעיונות העיצוב שאב ברנר מהתבוננות בתרבויות שונות, הרגלי אכילה, שתייה ואומנות.
ברנר הקים לראשונה בישראל חלופה שוקולדית לבתי קפה, מסעדות שבהן רוב המאכלים והמשקאות מבוססים על קקאו. מסעדות אלו קרויית שוקולד-בּר וכיום ישנם שוקולד-ברים פזורים ברחבי העולם, מתוכם חמישה בישראל.
רבים ממוצרי חברת מקס ברנר מבוססים על מתכונים של הקונדיטור הפריזאי מישל שודה, אצלו עבד ברנר כשוליה, ועל-פי המנהג קיבל ממנו את הידע בתמורה לעבודתו, שכן שוליה אינו מקבל תשלום כספי. על פי המנהג, השף משאיר חוברת מתכונים פתוחה על השולחן או משליך פתק לפח אותו השוליה אמור למצוא. בהמשך בשנת 2001 נמכרה הרשת לשטראוס גרופ וברנר נשאר מנהל עד שנת 2011. בעקבות ניסיונו של ברנר להקים  בניו יורק רשת בתי קפה מתחרה, פנתה שטראוס לבית משפט בניו יורק בטענה שהפר הסכם עימם. בפשרה בין הצדדים, נאסר על ברנר לעסוק בנושא שוקולד במשך חמש שנים.
בשנת 2016 שפט בעונה הראשונה של התוכנית "בייק אוף ישראל" ב-ערוץ 2 שמבוססת על הפורמט הבריטי, לצד קרין גורן ורן שמואלי.
בשנת 2018 פתח מסעדה חדשה בניו יורק "Blue Stripes Cacao Shop" המתמקדת בשוקולד ומוצריו.
ספרו

שוקולד: סיפור אהבה: 65 מתכונים של שוקולד מהאוסף הפרטי, עודד ברנר ויונתן פקטור. הוצאת פן וידיעות ספרים, 2009.
ראו גם

מקס ברנר
הערות שוליים

↑  עדי דברת-מזריץ, אחרי 15 שנה: עודד ברנר עוזב את "מקס ברנר", באתר TheMarker‏, 9 בדצמבר 2011
↑  גבי בר-חיים, "שוקולד מריר" מוסף "7 לילות", ידיעות אחרונות, 3 ביוני 2016, עמ' 6
↑  כאן חדשות - תאגיד השידור הישראלי (2018-09-15), "אתה מגיע לרגע שאתה מאבד הכול": הקאמבק של מייסד "מקס ברנר", נבדק ב-2018-09-15
הופעה חיה (אלבום של מאיר בנאי)

"הופעה חיה" הוא אלבום ההופעה הראשון של מאיר בנאי ואלבומו השלישי בכלל. האלבום הוקלט בשתי הופעות שנערכו באותו הערב, זו אחרי זו, במועדון "צוותא" בתל אביב במאי 1988 במסגרת הסיבוב המצליח שליווה את האלבום "גשם". בנאי הפיק ועיבד את האלבום בעצמו ביחד עם הקלידן עדי דגני שעבד איתו גם באלבום גשם בשנת 1987 ובתקליטון "חלומות אחרים" בשנת 1986.
השירים שנבחרו לאלבום ההופעה היו בעיקר שירים שלא ראו אור עד אז באלבום מלא של בנאי כמו "תפילת הדייג" ו"את שומעת" והלהיטים "חלומות אחרים" ו"שירו של שפשף". באלבום נכללו גם שני שירים חדשים שבוצעו לראשונה בסיבוב ההופעות והציגו את הצד הקליל וההומוריסטי של בנאי - "תותים" ו"יש לה אף כל כך ארוך".
השיר "חלומות אחרים" יוצא דופן באלבום, מאחר שהוא מופיע בו בגרסת אולפן. זהו שיר הנושא מתוך סרטו של אמנון רובינשטיין, "נאדיה", שיצא לאקרנים ב-1986. בנאי גם משחק בסרט לצד בן דודו, יובל. לסרט לא יצא פס-קול והשיר הופיע באלבום זה לראשונה.
רשימת הקטעים באלבום

כל השירים נכתבו והולחנו על ידי מאיר בנאי (למעט היכן שמצוין אחרת).
| מס' | שם | מילים | לחן | משך |
| --- | --- | --- | --- | --- |
| 1. | לילות  |   |   | 3:24 |
| 2. | תפילת הדייג  | נתן יונתן | נחום היימן | 3:58 |
| 3. | שוב מלבלב  |   |   | 3:58 |
| 4. | תותים  |   |   | 3:30 |
| 5. | אל המנוחה  |   |   | 4:02 |
| 6. | כמו ציפור  |   |   | 3:35 |
| 7. | יש לה אף כל כך ארוך  |   |   | 4:03 |
| 8. | חלומות אחרים  |   |   | 4:46 |
| 9. | את שומעת  | נתן אלתרמן | נחום היימן | 3:21 |
| 10. | שירו של שפשף  |   |   | 3:21 |
רשימת המשתתפים באלבום

| שם | כלי נגינה |
| --- | --- |
דודיק ניזרי: תופים
עפר כהן: בס
יאיר מיכאל: גיטרה חשמלית
מאיר בנאי: גיטרה אקוסטית
עדי דגני: קלידים

עיבודים וניהול מוזיקלי:עדי דגני, מאיר בנאי
מפיק: סולו יורמן
מזכירת הפקה: פנינה גבריאל
מפיקי המופע: סולו יורמן, ישראל אדם
מפיק אחראי: זאב אולמן
טכנאי מופע: ליאור טבת
טכנאי הקלטה: יעקב מורנו
צילום עטיפה: משה פרידל
עיצוב עטיפה: סטודיו ממי דר
צילום פנים: רמה שקולניק
הוקלט בצוותא ת"א מאי 1988 על ידי אולפני די.בי
מיו נמבה

מיו נמבה (ביפנית: 難波 実夢; נולדה ב-31 במאי 2002) היא שחיינית יפנית, סגנית אלופת עולם בבריכת 25 מטר (מלבורן 2022) במשחה ל-1500 מטר חופשי, וזוכת מדליית ארד באליפות עולם בבריכת 25 מטר (מלבורן 2022) במשחה ל-800 מטר חופשי.
ביוגרפיה

נמבה נולדה בנארה שביפן.
ביוגרפיה > 2018 > מדליית ארד באליפות הפאן פסיפיק לנוער

באליפות הפאן פסיפיק לנוער שנערכה בסובה שבפיג'י באוגוסט זכתה במדליית ארד במשחה שליחות 4x200 מטר חופשי בתוצאה של 8:09.03 דקות.
ביוגרפיה > 2019 > סגנית אלופת עולם לנוער

באליפות העולם לנוער שנערכה בבודפשט שבהונגריה באוגוסט זכתה במדליית כסף במשחה ל-800 מטר חופשי בתוצאה של 8:27.24 דקות.
ביוגרפיה > 2021

באולימפיאדת טוקיו שנערכה ביולי-אוגוסט סיימה במקום 17 במשחה ל-800 מטר חופשי בתוצאה של 8:32.04 דקות ובמקום 20 במשחה ל-400 מטר חופשי בתוצאה של 4:13.49 דקות.
ביוגרפיה > 2022

באליפות העולם שנערכה בבודפשט ביוני-יולי סיימה במקום תשיעי במשחה ל-400 מטר חופשי בתוצאה של 4:08.07 דקות, במקום עשירי במשחה ל-800 מטר חופשי בתוצאה של 8:32.91 דקות, ובמקום עשירי במשחה ל-1500 מטר חופשי בתוצאה של 16:20.45 דקות. בנוסף, סיימה במקום שמיני במשחה שליחות 4x200 מטר חופשי בתוצאה של 8:00.03 דקות.
ביוגרפיה > 2022 > סגנית אלופת עולם בבריכת 25 מטר

באליפות העולם בבריכת 25 מטר שנערכה במלבורן שבאוסטרליה בדצמבר זכתה במדליית כסף במשחה ל-1500 מטר חופשי בשיא אסיה חדש של 15:46.76 דקות, אחרי לני פליסטר מאוסטרליה (15:21.43 דקות) ולפני קנזי מקמהן מארצות הברית (15:49.15 דקות), ובמדליית ארד במשחה ל-800 מטר חופשי בשיא יפן חדש של 8:12.98 דקות, אחרי לני פליסטר (8:04.07 דקות) ואריקה פיירוות'ר מניו זילנד (8:10.41 דקות). בנוסף, סיימה במקום רביעי במשחה ל-400 מטר חופשי בתוצאה של 4:01.13 דקות, ובמקום חמישי במשחה שליחות 4x200 מטר חופשי בתוצאה של 7:44.87 דקות.
ביוגרפיה > 2023

באליפות העולם שנערכה בפוקואוקה שביפן ביולי סיימה במקום 16 במשחה ל-400 מטר חופשי בתוצאה של 4:10.23 דקות, ובמקום 16 במשחה ל-800 מטר חופשי בתוצאה של 8:34.62 דקות.
ביוגרפיה > 2023 > סגנית אלופת משחקי אסיה

במשחקי אסיה שנערכו בהאנגג'ואו שברפובליקה העממית של סין בספטמבר-אוקטובר זכתה במדליית כסף במשחה שליחות 4x200 מטר חופשי בתוצאה של 7:55.93 דקות.
ביוגרפיה > 2024

באליפות העולם בבריכת 25 מטר שנערכה בבודפשט בדצמבר סיימה במקום עשירי במשחה ל-400 מטר חופשי בתוצאה של 4:02.75 דקות.
שיאים אישיים > בריכה אולימפית

400 מטר חופשי: 4:05.25 דקות (2022)
800 מטר חופשי: 8:26.61 דקות (2021)
1500 מטר חופשי: 16:12.97 דקות (2022)
שיאים אישיים > בריכת 25 מטר

400 מטר חופשי: 3:59.47 דקות (2021)
800 מטר חופשי: 8:12.98 דקות (2022)
1500 מטר חופשי: 15:46.76 דקות (2022)
אדריכל

אדריכל בעבודתו, חיתוך עץ מתוך ירחון נורווגי משנת 1893
אַדְרִיכָל או אַרְכִיטֵקְט עוסק באדריכלות, כלומר בתכנון מבנים, אך גם מתמחה לעיתים בתכנון עירוני, אדריכלות נוף ועיצוב פנים.
מקור השם אדריכל, המופיע במקורות העבריים (ראו להלן), הוא בשפה האכדית: הלחמת המילים ארדו-אקלי (משרת-היכל), למילה "ארדכלוטו". בלעז פירושו ארכי-טקט (רב בנאי או בונה הלוחות מלשון טקטוניקה). בעבר, האדריכל אכן היה הבנאי הראשי והאחראי הבלעדי לתכנון ובניית הבניין. מאז המאה ה-19 עוסקים האדריכלים בעיקר בתכנון ולא בבנייה וגם תכנון הקונסטרוקציה עבר עם השנים לאחריותם של המהנדסים. כיום, עוסק האדריכל בתכנון ובעיצוב הבניין כאשר מהנדס אזרחי אחראי על תכנון הקונסטרוקציה ובדרך כלל אדם שלישי הוא מנהל הבנייה בפועל.
במקצוע הבנייה מעורבים גורמים ומומחים רבים לכל תחום כשתפקידו של האדריכל הוא להוביל את מלאכת הבניה. על האדריכל להכין תכנון אשר מקשר בין דרישותיהם וצורכיהם של המזמין והמשתמשים, נתוני השטח והאקלים וסביבתו של המבנה תוך הענקת תשומת לב להיבטים של הנדסה, חוק ותקינה. במקביל, כוללת עבודתו של האדריכל, העוסק גם באסתטיקה של הבניין ובהשפעתו על החברה גם מרכיב אומנותי נרחב כך שהאדריכל הוא אמן.
תחומים נוספים בהם עוסקים אדריכלים הם:
תכנון עירוני – תחום זה עוסק בעיצובם של יישובים וערים, החל מהגדרת ייעודם של אזורים בחוק ועד עריכת תוכניות בינוי מפורטות למבנה השכונה, הרחוב ואף הנחיות לעיצוב הבית.
עיצוב פנים – תחום העוסק בתכנון ובשינוי חללים פנימיים במבנים והוא חלק מהכשרתו של האדריכל. במבנים רבים, בפרט במבני ציבור, מעצב האדריכל את כל מרכיבי המבנה כולל את כל מרכיבי חללי הפנים. לעיתים, אדריכל מתמחה בתחום זה ועוסק רק בו ולעיתים פועלים בתחום זה מעצבי פנים שזו הכשרתם. טעות נפוצה היא השימוש במושג "אדריכלי פנים", הוא יציר כלאיים של שני בעלי מקצוע אלו.
אדריכלות נוף – תחום שעוסק בתכנון של שטחים פתוחים כגון גנים, כיכרות, טיילות וכדומה. תחום זה, אשר בו עוסקים בעיקר אדריכלי נוף שהוכשרו למקצוע זה, כולל תכנון ועיצוב של חללים פתוחים ולא של מבנים.
כיום נעשה שימוש בהשאלה בשם "אדריכל" לביטוי תפקיד מוביל בנושאי תכנה ואסטרטגיה עסקית ומדינית. דוגמאות ביטויים וכינויים בהם נעשה שימוש במושג אדריכל הם "אדריכלי הסכמי אוסלו", "אדריכל התוכנה הראשי" (שם תפקידו של ביל גייטס במיקרוסופט) ועוד.
הכשרת האדריכל בעולם

מעמדו המקצועי של האדריכל דומה למקצועות חופשיים כגון רופא, עורך דין, רואה חשבון ומהנדס. הכשרתו של האדריכל היא רחבה מאוד ואורכת 3 עד 7 שנים. ניתן ללמוד לימודי אדריכלות לתואר ראשון, לתואר שני, לתואר דוקטור ולדיפלומה.
על האדריכל לשלוט בתחומים רחבים מאוד של ידע: תורת הבניה, הנדסה, תכונות חומרים, חשמל, סניטציה, אומנות ועיצוב – בעבר ובזמננו, היסטוריה, היבטים ארגונומיים, פסיכולוגיים, חברתיים, תרבותיים, אקלים המבנה, תנועה, נוף וצמחייה.
רב-תחומיות זו ייחודית למקצוע האדריכל, שכן בעוד רוב בעלי המקצועות מתמחים בתחום-ידע אחד וצר יותר ויותר עם חלוף השנים, דווקא מן האדריכל נדרש להעשיר את מקור הידע ולהפכו לרב-תחומי, משום שתפקידו הוא להוביל צוות של בעלי מקצוע בתחומים שונים ומגוונים, ועליו לדעת מדעים מדויקים, הנדסה, בקרת אקלים, כלכלה וחברה.
הכשרת האדריכל בישראל

את לימודי האדריכלות ניתן להשלים לתואר בוגר (B.Arch), לתואר מוסמך (M.Arch) ולתואר דוקטור. כמו כן ישנם תארים עיוניים באדריכלות כגון תואר ראשון במדעי הארכיטקטורה (.B.Sc) ותואר שני מחקרי (M.A). ישנם גם מסלולים לתואר הנדסאי אדריכלות. בנוסף, רבים מבוגרי תואר ראשון באדריכלות פונים לתואר שני בתכנון ערים וכדומה.
בישראל ניתן ללמוד את מקצוע האדריכלות במסלולים שונים במספר מוסדות:
הטכניון - מכון טכנולוגי לישראל שבחיפה, תואר ראשון עיוני (.B.Sc) ולאחריו תואר שני מקצועי (M.Arch) במספר התמחויות. בנוסף בטכניון קיים מסלול לדוקטור באדריכלות.
אוניברסיטת תל אביב, תואר ראשון מקצועי (B.Arch) ותואר שני (M.A).
אוניברסיטת חיפה, תואר ראשון (B.Arch).
אקדמיה בצלאל בירושלים, תואר ראשון (B.Arch).
אוניברסיטת אריאל, תואר ראשון (B.Arch), ותואר שני בשני מסלולים, מקצועי (M.Arch) ועיוני (M.A).
המכללה האקדמית להנדסה סמי שמעון, תואר ראשון (B.Arch).
על פי דיני מדינת ישראל התואר הראשון מאפשר רישום בפנקס המהנדסים והאדריכלים ומאפשר תכנון מבנים במגבלות מסוימות. על מנת להפוך לאדריכל רשוי, ולהסיר מגבלות אלו, יש להתמחות במקצוע במשך 3 שנים לפחות ולעבור בהצלחה בחינה הנערכת על ידי רשם המהנדסים והאדריכלים.
האדריכל ביהדות

בתלמוד בבלי, מסכת בבא מציעא, דף קי"ח, עמוד ב' מופיע האדריכל כבעל אחריות למלאכת התכנון שהופקדה בידיו: "הבנאי שמסר לאדריכל, אדריכל חייב", ובמקום מפרש רש"י כי אחריות האדריכל ("אבי האומנין") לפקח על יציבות המבנה וגימורו.
בתלמוד ירושלמי מופיע המונח "ארכיטקט" במסכת ברכות (פרק י"א) כמייצג את אומן הבניה.
בפירוש בית הבחירה למאירי, בפרק שני של מסכת עירובין, מתאר את האדריכל כך: "ואדריכל הוא האומן הגדול המושיב אבני הפנות ואחר כך הוא מורה לאחרים היאך יעשו ולשון אדריכל שמהדר את הכל".
בספר שמות מוזכרים בצלאל בן אורי (על שמו גם קרויה האקדמיה לאמנות ועיצוב "בצלאל") ואהליאב בן אחיסמך כאדריכלים בוני המשכן.
ראו גם

עיצוב פנים
תכנון עירוני
רשימת אדריכלים מפורסמים
הערות שוליים

↑  דרישות לרישום – ענף אדריכלות, באתר GOV.IL
| מקצועות הבנייה |
| --- | --- | --- |
| תכנון | מודד • אדריכל • מהנדס קונסטרוקציה (הנדסת מבנים) |  |
| תכנון משני | מהנדס חשמל • יועץ בטיחות • יועץ אינסטלציה • יועץ מיזוג אוויר • יועץ מעליות • יועץ תחבורה • יועץ אקוסטיקה • אדריכל נוף • אדריכל פנים |  |
| ביצוע | קבלן בניין • מהנדס ביצוע |  |
| פיקוח | מפקח בנייה • חשב כמויות |  |
| עבודות שלד | בנאי • מניח לבנים • טייח • טפסן • רתך • מקים ומאחזק פיגומים • מפעיל ציוד מכני כבד |  |
| עבודות פנים | רצף • שרברב • חשמלאי |  |
| עבודות גמר | צבע • נגר • מנקה |  |
| --- | --- |
בקרת זהויות :  NLI: 987007294829605171  BNE: XX529468  BnF: cb11930938n (data)  GND: 4002844-6  LCCN: sh85006565  NARA: 10639352  NDL: 00565615  NKC: ph118582 
סטודנטים לאדריכלות בונים דגם של מבנה לפי שרטוט, בטכניון, חיפה, 1946.
קרן מתושלח

| --- | --- |

 מדינה:  ארצות הברית 
 מטה הארגון:  ספרינגפילד 
 תקופת הפעילות:  2003–הווה (כ־22 שנים) 
 אתר רשמי
 
אוברי דה גריי - 2008 - אחד משני מייסדי קרן מתושלח
קרן מתושלח (באנגלית: Methuselah Foundation) היא קרן מחקר אמריקאית, ללא כוונת רווח, שנוסדה בשנת 2000 על ידי דוקטור אוברי דה גריי והיזם דייוויד גובל, במטרה לעודד מחקר מדעי שיביא להארכת תוחלת החיים של האדם.